CELEX: 62019CN0335
Language: sk
Date: 2019-04-24 00:00:00
Title: Vec C-335/19: Návrh na začatie prejudiciálneho konania, ktorý podal Naczelny Sąd Administracyjny (Poľsko) 24. apríla 2019 — E. Sp. z o.o. Sp. k. so sídlom v S./Minister Finansów

19.8.2019   
            
            
               SK
            
            
               Úradný vestník Európskej únie
            
            
               C 280/20
            
         
      Návrh na začatie prejudiciálneho konania, ktorý podal Naczelny Sąd Administracyjny (Poľsko) 24. apríla 2019 — E. Sp. z o.o. Sp. k. so sídlom v S./Minister Finansów
      (Vec C-335/19)
      (2019/C 280/27)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Naczelny Sąd Administracyjny
      
         Účastníci konania pred vnútroštátnym súdom
      
      
         Žalobkyňa: E. Sp. z o.o. Sp. k. so sídlom v S.
      
         Žalovaný: Minister Finansów
      
         Prejudiciálne otázky
      
      
                  1.
               
               
                  Pripúšťajú ustanovenia smernice Rady 2006/112/ES z 28. novembra 2006 o spoločnom systéme dane z pridanej hodnoty (1), najmä článok 90 ods. 2 tejto smernice, s ohľadom na zásadu daňovej neutrality a zásadu proporcionality, aby sa vo vnútroštátnom právnom poriadku obmedzila možnosť znížiť základ dane v prípade čiastočného alebo úplného nezaplatenia vzhľadom na to, že dlžník a veriteľ majú určité daňové postavenie?
               
            
                  2.
               
               
                  Konkrétne bráni právo Únie prijať takú vnútroštátnu právnu úpravu, na základe ktorej možno pristúpiť k „odpusteniu dlhu pre nevymožiteľnosť pohľadávky“ pod podmienkou, že na účely uplatnenia takéhoto odpustenia v okamihu poskytnutia služby resp. dodania tovarov a deň pred podaním opravného daňového priznania:
                  
                              —
                           
                           
                              sa dlžník nenachádza v insolvenčnom konaní ani v likvidácii?
                           
                        
                              —
                           
                           
                              veriteľ a dlžník sú zaregistrovaní ako platitelia DPH?
                           
                        
            
         (1)  Ú. v. EÚ L 347, 2006, s. 1.